бу́ди подо́бяся му́сѣ, илѝ мра́вію, ѝже ма́лыя ра́ди медо́вныя сла́дости, всѐ свобо́дное своѐ движе́ніе губя́тъ: илѝ свинія́мъ, я̀же а́ще и наича́стѣе ѿ ѡгра́днагѡ ѕе́лія ѿго́нятся, а́ще и разли́чнѣ уязвля́ютъ ѝхъ, ѻба́че ѻ́ныя ничто́же па́мятствующе, па́ки та́мѡ возвраща́ются: ты́ же си́це не бу́ди безу́менъ, не порабоща́йся ни єди́ною сла́стію сегѡ̀ мі́ра